Diomedes-eilande

Die Diomedes-eilande (Engels: Diomede Islands; Russies: острова́ Диоми́да, ostrová Diomída) is twee eilande wat in die middel van die Beringstraat geleë is. Die twee eilande is 3,8 km vanaf mekaar. 

Die grenslyn tussen die Russiese Federasie in die ooste en die Verenigde State in die weste, soos amptelik getrek met die verdrag oor die verkoop van Russies-Amerika of Alaska aan die VSA in 1867, loop tussen die twee eilande. Die een eiland, Groot Diomedes (ook bekend as Ratmanof-eilandRussia Beyond, 8 November 2017: ‘It’s just like Groundhog Day, or a time machine’: Life on Big Diomede Island. Besoek op 28 Maart 2020), behoort aan Rusland en die tweede eiland, Klein Diomedes (vroeër bekend as Krusenstern-eiland), behoort aan die Verenigde State. 

Die Internasionale tydlyn gaan eweneens tussen die twee eilande deur; die amptelike tydsverskil is 21-uur.  As gevolg van die tydverskil word soms na die eilande as "Môre-eiland" (Groot Diomedes) en "Gister-eiland" (Klein Diomedes) verwys. 

Klein Diomedes val onder die beheer van die deelstaat Alaska. Groot Diomedes is die oostelikste punt van Rusland en behoort tot die outonome okroeg Tsjoekotka.

duimnael|links|Nasa-Satellietbeeld van die Diomedes-eilande
Die Deen Vitus Bering het die eilande op 16 Augustus 1728 ontdek terwyl hy 'n Russiese ekspedisie gelei het. Hy het die die naam Diomedes-eilande aan die eilande gegee omrede 16 Augustus deur die Russies-Ortodokse Kerk gevier word as St. Diomedes-dag na aanleiding van die martelaar St. Diomedes. Die Russiese ontdekkingsreisiger Semjon Dezhnef het reeds in 1648, nadat hy die Beringstraat bereik het, verslag gelewer oor twee eilande. Dit is egter onseker of dit die Diomedes-eilande was.

In die winter vorm pakys tussen die twee eilande sodat daar geloop kan word van die een na die ander. Dit word egter verbied.

 Verwysings 

 Eksterne skakels 

Kategorie:Alaska
Kategorie:Siberië
Kategorie:Eilande in Stille Oseaan
Kategorie:Eilande van Rusland
Kategorie:Eilande van die Verenigde State van Amerika
Kategorie:Argipels